Potrivit datelor oficialilor CNAIR, lotul 3 al autostrăzii Sebeş-Turda, între Aiud şi Decea, în lungime de circa 12,4 km este finalizat în proporţie de 100%. Din datele privind stadiul proiectelor în derulare rezultă că cei 12,4 km de autostradă se vor inaugura în cursul acestei luni. Mai mult, constructorul lotului 3 din autostrada Sebeş-Turda primeşte aproximativ 1,1 milioane euro de la Compania Naţională de Administrare a Infrastructurii Rutiere. Asocierea Tirrena Scavi SpA – Societa Italiana per Condotte D’Acqua SpA decontează 5,150,190.48 lei pentru proiectare şi execuţie autostrada Sebeş-Turda, Lot 3.

Proiectantul autostrăzii Sebeş-Turda, Lot 3 în valoare de circa 420 milioane lei este firma Aecom Ingenieria SRL, consultant – DRDP Cluj, iar constructor – asocierea Tirrena Scavi SpA – Societa Italiana per Condotte D’Acqua SpA . În prezent, proiectul are nevoie doar de un aviz în cadrul Consiliului Tehnico Economic – Siguranţa Circulaţiei CNAIR.

sursa: capital.ro